Ο **Δημήτρης Μελισσανίδης** (Νίκαια, 8 Μαρτίου 1951) είναι Έλληνας εφοπλιστής, επιχειρηματίας, ιδιοκτήτης της ΠΑΕ ΑΕΚ και πρώην μέτοχος των συλλόγων ΟΠΑΠ και της εισηγμένης στο χρηματιστήριο της Νέας Υόρκης Aegean Marine Petroleum που αποτελεί τη δεύτερη μεγαλύτερη εταιρεία πετρελαίου στην Ελλάδα με σημαντικό ρόλο στα Βαλκάνια και τη βόρεια Αφρική.

Βιογραφικά στοιχεία
-------------------

Η καταγωγή του Δημήτρη Μελισσανίδη είναι από το χωριό Ζέλετσα του Καρς, στο οποίο πήγαν οι πρόγονοί του το 1878, μετακινηθέντες εκεί από την Αργυρούπολη (Κιμισχανά) της Χαλδίας. Γεννήθηκε στη Νίκαια της Αττικής αλλά μεγάλωσε στην Αθήνα. Είναι γιος πρόσφυγα από τον Καύκασο, του Ζώρα Μελισσανίδη, για το βίο του οποίου ο Τάσος Κοντογιαννίδης έγραψε το βιβλίο "Ο Ζώρας του Πόντου".

Το ψευδώνυμό που του έχει αποδοθεί είναι *Τίγρης*. Τον Ιανουάριο του 2014 ο Οικουμενικός Πατριάρχης Κωνσταντινουπόλεως Βαρθολομαίος τον τίμησε με το *οφφίκιο του Άρχοντα Κουροπαλάτου της Αγίας του Χριστού Μεγάλης Εκκλησίας*, τίτλος που δόθηκε για πρώτη φορά από τον 15ο αιώνα.

Προσφορά των Δημήτρη και Ιάκωβου Μελισσανίδη είναι η ανέγερση του Μελισσανίδειου Μελάθρου, στην Παναγία Σουμελά, στο όρος Βέρμιο Ημαθίας, το οποίο είναι αφιερωμένο στη μνήμη του πατέρα τους Ζώρα.

Με τη γυναίκα του, Τζένη, έχουν αποκτήσει έναν γιο, τον Γιώργο.

Επιχειρηματική σταδιοδρομία
---------------------------

Ξεκίνησε τις επιχειρησιακές του δραστηριότητες με μια σχολή οδηγών στον Κορυδαλλό, το 1975. Το 2000 ίδρυσε την Aegean Marine Petroleum. Η εταιρεία προμηθεύεται το προϊόν από διάφορες πηγές (όπως τα διυλιστήρια, παραγωγούς πετρελαίου και εμπόρους) και μεταπωλεί σε όλους τους μεγάλους εμπορικούς τομείς της ναυτιλίας, καθώς και κορυφαίες γραμμές κρουαζιέρας.

Επιχειρηματική επιτυχία του Δημήτρη Μελισσανίδη έχει θεωρηθεί η εισαγωγή της εταιρείας Aegean Marine Petroleum Network Inc. (AMPNI) στο Χρηματιστήριο της Νέας Υόρκης. Τον Αύγουστο του 2006, ο Δημήτρης Μελισσανίδης πούλησε 11.303.031 μετοχές της AMPNI και αποχώρησε από την εταιρεία, για να ασχοληθεί με τις άλλες εταιρείες του.

### Ενασχόληση με της ΚΑΕ & ΠΑΕ ΙΩΝΙΚΟΣ, και με την ΠΑΕ ΑΕΚ

Η ενασχόλησή του με τον αθλητισμό ξεκίνησε από τον Ιωνικό στο μπάσκετ και ήταν αντιπρόεδρος του συλλόγου το 1984. Αργότερα πήγε ως ιδιοκτήτης στο τμήμα ποδοσφαίρου του Ιωνικού όπου τον ανέβασε για πρώτη φορά στην ιστορία του συλλόγου στην Α' Εθνική το 1989. Αποχώρησε από την προεδρία την επόμενη χρονιά και δεν βρισκόταν κανείς να διαθέσει 50 εκατομμύρια για τη μετατροπή του σωματείου σε ΠΑΕ. Τότε εμφανίστηκε ο Νίκος Κανελλάκης και ανέλαβε την ομάδα. Μετά από τον Ιωνικό ανέλαβε την ΑΕΚ το 1992, όταν έγινε ιδιοκτήτης μαζί με τον Γιάννη Καρρά και πρόεδρος του συλλόγου. Την επόμενη χρονιά πρόεδρος ήταν ο Καρράς και επέστρεψε πάλι στην προεδρία της Α.Ε.Κ. το 1994 για να αποχωρήσει τελικώς και από την ιδιοκτησία το 1995. Την περίοδο 1998 - 1999 διετέλεσε εκ νέου πάλι πρόεδρος της ομάδας, υπό την ιδιοκτησία της ENIC Group.

Το καλοκαίρι του 2013, ενώ η ΑΕΚ υποβιβάστηκε αρχικά στη Β' και στη συνέχεια στη Γ' κατηγορία, λόγω πτώχευσης της ΠΑΕ, ο Μελισσανίδης επέστρεψε στα κοινά του συλλόγου αποκτώντας την ομάδα. Επίσης, ξεκίνησε τη κατασκευή του νέου γηπέδου της ομάδας με όνομα OPAP Arena, το οποίο εγκαινίασε ο ίδιος στις 30 Σεπτεμβρίου 2022, και την οδήγησε, ύστερα από 24 χρόνια, στην κατάκτηση του Ελληνικού πρωταθλήματος το 2018. 5 χρονιά μετά, την σεζόν 2022-23, η Α.Ε.Κ. κατέκτησε το πρωτάθλημα στο νέο της γήπεδο όπου η πρώτη αναμέτρηση στην OPAP Arena έγινε με τον Ιωνικό στης 3 Οκτωβρίου του 2022 και ήταν η πρώτη της νίκη με 4–1, ενώ κατέκτησε και το 16ο κύπελλο του συλλόγου και ως συνέπεια το πρώτο "ντάμπλ" μετά από 45 χρόνια.

Υποθέσεις με τη Δικαιοσύνη
--------------------------

Για μη καταβολή χρεών προς το δημόσιο και λαθρεμπόριο καυσίμων την περίοδο 1992–95, ο Δημήτρης Μελισσανίδης καταδικάστηκε σε 5ετή φυλάκιση από το Μονομελές Πλημμελειοδικείο Πειραιά. Το 1996 ο Δημήτρης Μελισσανίδης φυλακίστηκε εκ νέου για λαθρεμπόριο και δασμοδιαφυγή ύψους 270 εκ. ελληνικών δραχμών, ενώ το 2013 αθωώθηκε για υπόθεση λαθρεμπορίας 6.328.200 λίτρων ναυτιλιακών καυσίμων που φέρεται ότι έγινε το Σεπτέμβριο του 2001.

Σύμφωνα με δημοσιεύματα των Financial Times τον Νοέμβριο του 2018, ορκωτοί λογιστές άρχισαν να διερευνούν υπόθεση απάτης για να διαπιστωθεί εάν προκύπτει ζημία ύψους 200 εκατομμυρίων δολαρίων. Η συγκεκριμένη υπόθεση αφορά την ιδιοκτησία της Aegean Marine Petroleum Network. Πιο συγκεκριμένα η εφημερίδα έκανε λόγο για μία σειρά ψεύτικων συναλλαγών με εταιρείες που δεν υφίστανται. Μόλις λίγες ημέρες μετά τη δημοσίευση του θέματος από την εφημερίδα, η Aegean Marine κήρυξε πτώχευση και ανακοίνωσε τη πώλησή της με σκοπό την ολική αναδόμηση της εταιρίας. Πιστωτές της εταιρίας ανακοίνωσαν ότι θα κινηθούν νομικά εναντίον του Δημήτρη Μελισσανίδη, κατανομάζοντας τον ως τον βασικό πρωταγωνιστή στην απάτη των 200 εκ. δολαρίων.

Το 2014, σύμφωνα με δημοσιογράφους του περιοδικού Unfollow, συντάκτης έλαβε απειλητικά τηλεφώνημα από τον Δημήτρη Μελισσανίδη. Συγκεκριμένα, κατενόμασαν τον Έλληνα επιχειρηματία, ο οποίος ζήτησε εξηγήσεις για δημοσίευμα της εφημερίδας που ενέπλεκε το όνομα του σε σκάνδαλο της Aegean Oil. Ο Δημήτρης Μελισσανίδης κατέθεσε αγωγή κατά του περιοδικού, την οποία και κέρδισε τον Ιανουάριο του 2017.

Παραπομπές
----------

1. ↑  Tlife.gr: Δημήτρης Μελισσανίδης, ο πάμπλουτος Έλληνας που ξεκίνησε σαν δάσκαλος οδήγησης!
2. ↑  «Ζώρας Μελισσανίδης: Όποιος δίνει σε φτωχό και πεινασμένο, δανείζει στον Θεό».. Ανακτήθηκε στις 2018-08-07.
3. ↑  «Ο Ζώρας του Πόντου». *livanis.gr*. Αρχειοθετήθηκε από το πρωτότυπο στις 21 Αυγούστου 2016. Ανακτήθηκε στις 7 Αυγούστου 2018.
4. ↑  «Δημοσιεύματα στο διαδίκτυο θέλουν τον Μελισσανίδη έτοιμο να χτυπήσει την 7η άδεια». *the FAQ* (στα Αγγλικά). 19 Οκτωβρίου 2018. Ανακτήθηκε στις 21 Δεκεμβρίου 2018.
5. ↑  «Άρχων του Οικουμενικού Πατριαρχείου ο Δημήτρης Μελισσανίδης». *ProtoThema*. 7 Ιανουαρίου 2014. Ανακτήθηκε στις 21 Δεκεμβρίου 2018.
6. ↑  «Μελισσανίδειο». *www.panagiasoumela.gr*. Ανακτήθηκε στις 21 Δεκεμβρίου 2018.
7. ↑  «Πρόεδρος του Ομίλου Επιχειρήσεων της Aegean Oil». Αρχειοθετήθηκε από το πρωτότυπο στις 10 Ιουλίου 2013. Ανακτήθηκε στις 19 Ιουνίου 2013.
8. ↑  Μόσχος, Θωμάς (2012-07-24). «Aegean Oil: Η ελληνική πετρελαϊκή που τα έβαλε με τις πολυεθνικές». *Newsbomb.gr*.. Ανακτήθηκε στις 2018-08-07.
9. ↑  Capital.gr. «Τι βλέπει ο Δ. Μελισσανίδης και πούλησε τις μετοχές του στην Aegean Marine Petroleum;». *Capital.gr*.. Ανακτήθηκε στις 2018-08-07.
10. ↑  Δεκ. 2018 20:23, Επιμέλεια: Κώστας Τσίλης Δημοσίευση: 04. «AEK: Η Αγιά Σοφιά παίρνει σχήμα». *www.sport24.gr* (στα Αγγλικά). Ανακτήθηκε στις 21 Δεκεμβρίου 2018.
11. ↑  ertweb (5 Μαΐου 2018). «Πρωταθλήτρια 2018 η ΑΕΚ - Ξέφρενα πανηγύρια στη Ν. Φιλαδέλφεια». *ert.gr*. Αρχειοθετήθηκε από το πρωτότυπο στις 7 Δεκεμβρίου 2018. Ανακτήθηκε στις 21 Δεκεμβρίου 2018.
12. ↑  Καταδίκη Μελισσανίδη για λαθρεμπόριο πετρελαίου
13. ↑  Καταδίκη Μελισσανίδη για μη καταβολή χρεών στο Δημόσιο
14. ↑  «Ο Μελισσανίδης μου έστειλε απειλητικά SMS»
15. ↑  ΣΚΑΝΔΑΛΟ: Δίκασαν τον Μελισσανίδη με 12 χρόνια καθυστέρηση για λαθρεμπορία και το αδίκημα... είχε παραγραφεί!
16. ↑  «FT: Έρευνα ορκωτών λογιστών για απάτη 200 εκατ. δολαρίων στην Aegean του Δ. Μελισσανίδη». *Η Εφημερίδα των Συντακτών*. 1 Νοεμβρίου 2018. Ανακτήθηκε στις 21 Δεκεμβρίου 2018.
17. 1 2  «Auditors probe potential $200m fraud at Aegean Marine». *Financial Times* (στα Αγγλικά). Ανακτήθηκε στις 21 Δεκεμβρίου 2018.
18. ↑  «Πόρισμα-φωτιά για την Aegean Marine Petroleum | Kathimerini». *www.kathimerini.gr*. Ανακτήθηκε στις 21 Δεκεμβρίου 2018.
19. ↑  Carlsen, Christian (20 Δεκεμβρίου 2018). «Aegean Marine's creditors link founder to alleged fraud case». *ShippingWatch* (στα Αγγλικά). JP/Politikens Hus. Ανακτήθηκε στις 21 Δεκεμβρίου 2018.
20. ↑  «Απειλές εναντίον του περιοδικού UNFOLLOW από συστηθέντα ως Δ. Μελισσανίδη». *tvxs.gr*. Ανακτήθηκε στις 21 Δεκεμβρίου 2018.
21. ↑  «Unfollow: Απειλές για τη ζωή συντάκτη από συστηθέντα ως Δ. Μελισσανίδη». *tvxs.gr*. Ανακτήθηκε στις 21 Δεκεμβρίου 2018.
22. ↑  iefimerida.gr (5 Ιανουαρίου 2017). «Καταδικάστηκε το περιοδικό Unfollow για συκοφαντική δυσφήμηση του Δημήτρη Μελισσανίδη». *iefimerida.gr*. Ανακτήθηκε στις 21 Δεκεμβρίου 2018.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Α.Ε.Κ. (ποδόσφαιρο) |
| --- |
|  |
| 
* Παίχτες
* Προπονητές
* Πρόεδροι
* Τίτλοι
 |
|  |
| Ιστορία | 
* **13** Πανελλήνια Πρωταθλήματα
* **16** Κύπελλα Ελλάδας
* **2** Σούπερ Καπ Ελλάδας
* **1** Λιγκ Καπ Ελλάδας
* Ιστορία ΑΕΚ
* Πορεία σε ευρωπαϊκές διοργανώσεις
 |
|  |
| Πρόεδρος | 
Ευάγγελος Ασλανίδης |
|  |
| Έδρα | 
* Στάδιο Νίκος Γκούμας (1928 έως 1985 και 1987 έως 2003)
* Ολυμπιακό Στάδιο Αθηνών (1985 έως 1987 και 2003 έως 2022)
* OPAP Arena (2022 έως σήμερα)
 |
|  |
| Προπονητικό κέντρο | 
* Προπονητικό Κέντρο Σπάτων
 |
|  |
| Άλλες ομάδες | 
* Α.Ε.Κ. Β
* Α.Ε.Κ. (Ακαδημίες)
 |
|  |
| Υποστηρικτές | 
* Ορίτζιναλ 21
* Δημήτρης Χατζηχρήστος
* Ώρα των Σπορ
 |
|  |
| Κορυφαίοι έντεκα | 
* Ηλίας Ατματσίδης
* Βασίλης Μπορμπόκης
* Στέλιος Μανωλάς
* Λάκης Νικολάου
* Μιχάλης Κασάπης
* Τόνι Σαβέβσκι
* Ρέφικ Σαμπανάτζοβιτς
* Χρήστος Αρδίζογλου
* Βασίλης Τσιάρτας
* Μίμης Παπαϊωάννου
* Θωμάς Μαύρος
 |
|  |
| Άλλες προσωπικότητες | 
* Κώστας Νεγρεπόντης
* Κλεάνθης Μαρόπουλος
* Τρύφωνας Τζανετής
* Χρήστος Ρίμπας
* Βασίλης Μανέττας
* Μιχάλης Παπαθεοδώρου
* Γιώργος Μάγειρας
* Κώστας Πούλης
* Ξενοφών Μαρκόπουλος
* Λάκης Εμμανουηλίδης
* Γουίλιαμ Αρβανίτης
* Γιώργος Γιάμαλης
* Γιώργος Καραφέσκος
* Στέλιος Σκευοφύλακας
* Ντούσαν Μπάγεβιτς
* Βασίλης Δημητριάδης
* Τιμούρ Κετσπάγια
* Κάρλος Γκαμάρα
* Ντέμης Νικολαΐδης
* Μπρούνο Άλβες
* Κώστας Κατσουράνης
* Άκης Ζήκος
* Σωκράτης Παπασταθόπουλος
* Ριβάλντο
* Τραϊανός Δέλλας
* Νίκος Λυμπερόπουλος
* Νάτσο Σκόκο
* Σέρχιο Αραούχο
* Φράντισεκ Φάντρονκ
* Μανόλο Χιμένεθ
* Δημήτρης Μελισσανίδης
 |
|  |
| Αντιπαλότητα | 
* Ντέρμπι ΑΕΚ-Παναθηναϊκού
* Ντέρμπι ΑΕΚ-Ολυμπιακού
* Ντέρμπι ΑΕΚ-ΠΑΟΚ
 |
|  |
| Αδελφές ομάδες | 
* Απόλλων Σμύρνης
* Πέρα Κλουμπ
* Αθλητικός Σύλλογος Ταταούλων
* Μαρσέιγ
* Λιβόρνο
 |
|  |
| Ύμνοι | 
* Ύμνος της ΑΕΚ
 |
|  |
| Σχετικά λήμματα | 
* Δικέφαλος αετός
 |
|  |
| 
Σύλλογος
Α.Ε.Κ.
Website
aekfc.gr |

 |